ফিলিস্তিন ইস্যুটি এমন এক সময় জাতিসঙ্ঘে উত্থাপিত হয় যখন বেনিয়ামিন নেতানিয়াহুর সরকার অভ্যন্তরীণভাবে বড় ধরনের সঙ্কটের মুখে ছিলেন। দুর্নীতি দ্রব্যমূল্যবৃদ্ধি আর সম্পদের অসম বণ্টনের কারণে তেলআবিবসহ ইসরাইলের বড় বড় শহরে প্রতিদিন বিক্ষোভ সমাবেশ চলছে। নতুন প্রজন্মের আন্দোলনকারীদের অনেকে ফিলিস্তিনিদের সাথে সঙ্ঘাতের অবসানও চাইছিলেন। অনেক বিশ্লেষক মনে করেন ইসরাইলের এই বিক্ষোভগুলো হচ্ছে আরব বসন্তের প্রভাবে। শুধু আরব দেশগুলো নয়, গোটা মধ্যপ্রাচ্যজুড়ে এখন যে পরিবর্তনের দাবি উঠেছে তাতে হয়তো ওবামা-নেতানিয়াহু আর বেশিদিন মরুভূমির বালুর নিচে উটপাখির মত মাথা গুঁজে থাকতে পারবেন না। জনগণের ঐক্যবদ্ধ আকাক্সক্ষা শেষ পর্যন্ত পরিবর্তনের দিকে নিয়ে যাবে। স্বাধীন ফিলিস্তিনের পতাকা হয়তো জাতিসঙ্ঘে স্থায়ীভাবে উড়বে।